39 



STÆR (Stnrnus viilgarisj. Hvilket Nummer i Rækken Stæ- 

 ren faar, naar man skal tale om de forskellige Fuglearters Hyp- 

 pighed i Haslevegnen, tør jeg ikke sige, men at den er oppe 

 ])aa en af de allerforreste Pladser er sikkert, og det er ikke saa 

 underligt. Den ynglede, som den vel altid har gjort, i stort Tal 

 i hule Træer i Skovene, men i høj Grad drog den ogsaa Nytte 

 af Menneskenes Boliger, ynglede i Mængde ind under Tagene; 

 naar dertil kommer, at Stærekasser overalt i Haslevegnen som 

 andetsteds i Landet opsattes i Mængde — i Bregentvedskovene 

 blev et Foraar opsat 1500 — saa forstaar man let Stærens høje 

 Antal. Om dens Nytte og Skade er jo nu Meningerne stærkt 

 delte; det var for en Del som Udrydder af Oldenborrer, at den 

 i sin Tid blev fredet og værnet om; nu, da Oldenborreplagen er 

 borte, ser Folk mere paa den Skade, den kan foraarsage paa 

 Kirsebær og anden Frugt, og ønsker saa inderligt, de var vel 

 af med Stærene igen. Men en Ting er sikkert; Stæren er en 

 munter og fornøjelig Fugl og fylder godt i det danske Land- 

 skab. 



Sammen med Lærken hørte Stæren til de allerførste Foraars- 

 bebudere; jeg holdt altid paa, at den skulde vise sig omkring 

 den 10 Februar, hvad ganske vist ikke altid slog til; undertiden 

 kom den før, undertiden senere; allerede i Januar kunde enkelte 

 vise sig. Havde nu de første Stære vist sig lidt hen i F'ebruar, 

 saa kom de i milde Vintre — som den langt over skejende Del 

 var af dem, jeg tilbragte i Haslev — lidt efter Midten af Februar 

 ind til Byen, tog Kasserne i Besiddelse og lod Stemmen høre. 

 De tog saa til efterhaanden i Antal og var i Almindelighed først 

 fuldtallige omkring Midten af Marts. Der var den Forskel paa 

 Stærens og forskellige andre Arters, f. Eks. Lærkens, Trækfor- 

 hold, at der øjensynlig ikke gik noget videre Træk af Stære 

 over Haslevegnen. De Stære, man saa tidlig paa Foraaret, var 

 dem, der hørte til; var de komne, saa blev de; der var ikke 

 som hos Lærkerne nogen Kommen og Forsvinden. Af mine 

 Optegnelser om Stærens Ankomst om Foraaret gives nedenstaa- 

 ende et Uddrag: 



1894. Har været almindelig siden Begyndelsen af Februar. 



1895. Hele Februar og 1—8 Marts var det streng Vinter. 

 — 8 Marts, inde i Byen i større Tal. 



_ 13 — tiltager i Antal, ses hyppigt i mindre Flokke. 



